Julije Knifer - Wikipedija

# Julije Knifer

### Izvor: Wikipedija

Julije Knifer (Osijek, 23. travnja 1924. - Pariz, 7. prosinca 2004.), hrvatski slikar

Jedan od najznačajnijih hrvatskih umjetnika 20.stoljeća. Knifer je studirao slikarstvo početkom pedesetih na zagrebačkoj Akademiji, da bi krajem pedesetih bio jedan od osnivača i istaknuti član grupe Gorgona koja je u Zagrebu djelovala od 1959. do 1966. kao važniji segment novije hrvatske umjetnosti. Godine 1961. sudjeluje na prvoj izložbi 'Novih tendencija' u Zagrebu kao pripadnik toga pokreta, a sedamdesetih godina prošlog stoljeća već sudjeluje na bijenalima u Sao Paulu i Veneciji.

Osnovni i prepoznatljiv motiv Kniferove umjetnosti je od šezdesetih prošlog stoljeća meandar, izveden u bezbroj varijanti i u različitim tehnikama- od olovke do ulja na platnu, kolaža i murala. Kniferov meandarski oblik reduciran je na jednoličan ritam kontinuirane forme i kontrast crnog i bijelog, da bi kasnije u njega uključio i boju.

Godine 2001. Knifer je u izboru selektora Zvonka Makovića predstavljao Hrvatsku na Biennalu u Veneciji, iste godine proglašen je počasnim građaninom Osijeka, a godinu dana kasnije dobio je, opet iz pera Makovića koji je umjetnikov rad pratio od ranih sedamdesetih godina prošlog stoljeća, prvu opsežnu i sveobuhvatnu monografiju, nakon što je već bio predstavljen francuskoj publici.

Dobavljeno iz "http://hr.wikipedia.org../../../j/u/l/Julije_Knifer_ec7d.html"

Kategorija: Hrvatski slikari

##### Views

- Članak
- Razgovor
- Trenutna inačica

##### Traži